**UČENJE PESMICE**

**POMLADNA, Janez Bitenc**

Pozdravljeni dragi pevci in pevke!

Naučili se boste novo pesmico. Naslov pesmi pa boste morali sami ugotoviti s pomočjo naslednje uganke:

*»Stalila sneg v potoke žuboreče, posula s cvetjem travnike je speče.«*

Pravilen odgovor je **POMLAD**, torej pesmica govori o pomladi.

Naslednje vaje, kot so **GIBALNE IN DIHALNE VAJE**, lahko učenci 3. in 4. razreda delate sami, 1. in 2. razredu, seveda če dopušča čas, pomagajo pri branju starši ali pa bratje in sestre.

**GIBALNE VAJE**

Spomladi se vse prebuja. Živali se pretegnejo po dolgem zimskem spanju. S šapami segajo visoko proti nebu, da bi se dotaknile sončnih žarkov. (Otroci se z rokami pretegnejo visoko navzgor). Pretegnejo se tudi navzdol, da pobožajo prve spomladanske cvetlice. (Otroci se prepognejo in bingljajo z rokami). Da bi se dokončno prebudile, se potolčejo po telesu (Otroci se potolčejo po telesu). Ker se že dolgo niso umile, gredo do reke, se sklonijo in se umijejo. Najprej obraz, potem roke, noge itd. (Otroci se sklonijo in iz sebe odstranijo vso ˝umazanijo˝). Ob tem pa zbudijo žabice, ki trikrat visoko poskočijo. (Otroci naredijo tri poskoke).

**DIHALNE VAJE**

* Ste na travniku in nenadoma zapiha močan veter.

(Otroci izvedejo vajo, tako da na črko –Š oponašajo veter, pri tem upoštevajo dinamiko piano (tiho) – forte (glasno) – piano (tiho); poskušajo pihati čim dlje časa);

* Jutro je in prve se prebudijo čebelice. (Otroci oponašajo čebele na črko – Z);
* Otroci se doma veselo igrajo in iz ozadja zaslišijo, da je prispel vlak (Otroci izvedejo vajo na – či –či –či –či…). K svojim vnučkom je na obisk prišla babica, ki jim je prinesla balone. Najmanjši balon roza barve je dala najmlajši vnučki, ker pa ga je slabo zavezala, je spustil. (Otroci izdihnejo na – S; štejemo do 4). Srednji balon rdeče barve, je prinesla drugemu vnučku, tudi tega je slabo zavezala. (Otroci izdihnejo na – S; štejemo do 5). Tretji in največji balon zelene barve, je babica prinesla za najstarejšega vnučka, vendar je tudi tega slabo zavezala in je začel puščati. (Otroci izdihnejo na – S; štejemo do 6).

**UPEVALNE VAJE**

Babica se je z vnučki odpravila na travnik.

1. Duhanje cvetlic (Otroci vdihnejo in pojejo na črko – m, od zgoraj navzdol, vsak na svoji višini in intonaciji)
2. Obiščejo tudi gozd, kjer slišijo kukavico in vrano.

Oponašajte kukavice in vrane (na –ku).

1. Babica je zamudila vlak, zato se domov odpravi s starim motorjem.

Oponašanje motorja (vaja na brrrr brrrr).

**UČENJE PESMICE**

1. Preberite besedilo

**NA POLJU ROŽICE CVETO,**

**NA DREVJU PA PTIČKI POJO,**

**Z NEBA NAM SIJE SONČEK ZLAT,**

**ŽE PRIŠLA JE K NAM POMLAD.**

**IZ GOZDA SEM PA ZNANI GLAS**

**NAZNANJA, DA PRIŠLA JE V VAS**

**SPET DROBNA MILA KUKAV`CA,**

**SRCA MOJ`GA LJUBICA.**

1. Poslušajte pesmico na spodnji povezavi:

<https://www.youtube.com/watch?v=DaLFw9B8u7M>

1. Nato poslušajte zapeti zraven, dokler pesmice ne usvojite.

Sončka veliko, Robertina Ladika Migalič